**Slovenský zväz športového rybolovu**

**Slovenský rybársky zväz - Rada Žilina**

 **MsO SRZ Dunajská Streda**





 **Propozície**

**LRU - method feeder**

**1.liga**

**3.dvojkolo**

**30.09.2023 – 01.10.2023**

**Dolnobarský rybník**

Podľa plánu športovej činnosti pre rok 2023, Slovenský zväz športového rybolovu a SRZ Rada Žilina v spolupráci s MsO SRZ Dunajská Streda usporiada športové rybárske preteky LRU - method feeder 1. liga 3.dvojkolo.

**Účastníci pretekov:**

|  |  |  |  |
| --- | --- | --- | --- |
| **družstvá MO, MsO SRZ** | **súčet umiestnení** | **CIPS body** | **poradie** |
|
| Bratislava V ŠK FT Abramis A | 122,0 | 151 745 | 11 |
| Dunajská Streda A Szenzál  | 111,0 | 171 485 | 7 |
| Dunajská Streda C | 123,5 | 152 230 | 12 |
| Dunajská Streda D Arapaima MT | 111,0 | 172 515 | 6 |
| Dunajská Streda E Haldorádo MFT SK | 92,0 | 216 785 | 3 |
| Dunajská Streda F Blinker FT | 120,0 | 152 650 | 10 |
| Galanta Sensas FT | 111,0 | 166 770 | 8 |
| Hlohovec Sportex MT | 93,0 | 233 755 | 4 |
| Marcelová A Yellowfish | 85,0 | 198 895 | 2 |
| Nová Baňa Carpio | 93,0 | 212 935 | 5 |
| Nové Zámky | 113,5 | 156 280 | 9 |
| Štúrovo A Timármix-Maver | 76,0 | 214 185 | 1 |

**Termín konania:** 30.9.2023 – 1.10.2023

**Miesto konania:** Dolnobarský rybník

**Organizačný štáb:**

Riaditeľ pretekov: Norbert Szelle

Garant Rady SRZ: Jozef Vígh

Hlavný rozhodca: Jozef Gyurkovics

Sektorový rozhodca: Pavol Kovács

Technický vedúci: Dezider Pongrácz

Bodovacia komisia: hlavný rozhodca + z radov vedúcich družstiev

Zdravotné zabezpečenie: tel. 112

**Technické pokyny:**

* Športové rybárske preteky sú usporiadané podľa zákona 216/2018 Z.z.§ 20 a vykonávacej vyhlášky 381/2018 § 15.
* Preteká sa podľa predpisov SZŠR, súťažných pravidiel pre LRU method feeder a modifikácií pre rok 2023.
* Množstvo krmiva je stanovené na 8l, do tohto množstva sa započítava hlina, partikel.
* Množstvo návnad živočíšneho pôvodu je 0,125l ktoré musí byť umiestnené počas kontroly v ciachovanej nádobke 1/8 napr. (vzor Sensas)
* **larva pakomára zakázaná!**
* Množstvo neživých návnad (miniboile, dumbels, wafters, pop up, peleta atď.) nie je limitované, avšak z jednej nástrahy je možné mať maximálne množstvo 1 dcl.
* Maximálna veľkosť nástrahy nie je obmedzená. Množstvo aróm (sprej, dip) nie je limitovaný.
* Krmivo musí byť pri kontrole umiestnené v rybárskom vedre so značkami objemu na vnútornej strane.
* Každý účastník pretekov je povinný mať počas pretekov dve a viac úlovkových sieťok (1 sieťka o dĺžke 4 m, ostatné postačujú o min. dĺžke 3 m).
* Prechovávanie a delenie úlovkov počas pretekov je na posúdení pretekára tak, aby boli úlovky v maximálnej miere chránené pred úhynom (rovnomerne), maximálne však 30 kg v jednej úlovkovej sieťke.
* Družstvá v 4-člennom zložení, v sektoroch A,B,C a D.
* V prípade, že chce pretekár prechovávať aj úlovky bielej ryby (pleskáč, plotica) je povinný tieto druhy prechovávať v samostatnom úlovkovom saku.

**Pretekárska trať:** Dolnobarský rybník

Je to stojatá voda (7 ha), hĺbka 1,5-2m, dno ílovito bahnisté, breh trávnatý.

**Výskyt rýb:** kapor, amur, karas, pleskáč, plotica

**Prístup na trať:**

v obci Dolný Bar smer od Dunajskej Stredy doľava pri kostole, komunikácia 2.triedy Dolný Bar - Trhová Hradská cesta č.1397, odbočka pred cestným mostom cez kanál doprava.

Viac info: [www.dolnobarskyrybnik.sk](http://www.dolnobarskyrybnik.sk/).

**Časový harmonogram:**

**Piatok 29.9.2023**

* **nepovinný tréning** a príprava trate od 09:00 do 16:00 hod., opustenie trate do 18:00 hod., počas tréningu je zakázané sieťkovať  úlovky
* **tréning bude spoplatnený** na mieste konania k rukám zodpovednej osoby majiteľa rybníka

**Sobota 30.9.2023**

07.00 - 07.30 prezentácia

07.30 - 08.00 otvorenie pretekov a žrebovanie

08.00 - 08.15 presun pred pretekárske miesto

08.15 - 09.20 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:20 - 09.30 kŕmenie

09.30 - 14.30 lovenie

14.30 – 15:00 váženie

**Nedeľa 1.10.2023**

07.00 - 08.00 prezentácia a žrebovanie

08.00 - 08.15 presun pred pretekárske miesto

08.15 - 09.20 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:20 - 09.30 kŕmenie

09.30 - 14.30 lovenie

14.30 – 15:00 váženie

16.00 - vyhodnotenie pretekov 3. dvojkola a celkové výsledky

**Rozpis signálov:**

**1. signál s/n 08:15 -** 90 minút pred začiatkom pretekov povoľuje vstup pretekára na svoje lovné miesto a signalizuje začiatok prípravy. Počas prvých 30 - 60 min prípravy prebehne kontrola krmiva a nástrah, ktoré musia byť umiestnené pred lovným miestom. Po kontrole nástrah a krmiva si pretekár znesie skontrolované krmivo a nástrahy do lovného miesta. Po tejto kontrole nesmie pretekár opustiť lovné miesto bez súhlasu dvoch pretekárov alebo rozhodcu a je zakázané čokoľvek vynášať alebo donášať do priestoru lovného miesta.

**2. signál s/n 08:40 -** 5 minút do začiatku kontroly vnadiacich zmesí a nástrah

**3. signál s/n 09:20 -** 10 minút pred začiatkom pretekov 10 minútové základné kŕmenie

**4. signál s/n 09:30 -** začiatok pretekov

**5. signál s/n 14:25 -** 5 minút do konca pretekov

**6. signál s/n 14:30 -** koniec pretekov

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel (čl. 22 súťažných pravidiel LRU-MF).
* Každý pretekár preteká na vlastnú zodpovednosť a riziko, za svoje správanie nesie plnú zodpovednosť.
* Vykonávanie tréningu v piatok 29.9.2023 od 9:00 do 16:00 hod. je možné len za podmienky, že všetky ulovené ryby budú s náležitou opatrnosťou vrátené späť do vody bez možnosti sieťkovania.

**Občerstvenie:** usporiadateľ nezabezpečuje, potrebné zabezpečiť individuálne.

**Ubytovanie:** usporiadateľ nezabezpečuje, je možné zabezpečiť individuálne

**Informácie o pretekoch:** Jozef Vigh 0905 192429

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky.**

Propozície kontroloval predseda ŠO LRU – feeder

Organizačný štáb Vám želá veľa úspechov na pretekoch.

Petrov zdar!